कई सरकारी व निजी स्कूल के सैकड़ो बच्चों ने अपने- अपने शिक्षक शिक्षिकाओं के साथ शनिवार को मुखियापट्टी साहरघाट में रोड शो एवं सफाई करते हुए स्वच्छ समाज निर्माण करने का सन्देश दिया| रोड शो के लिए कार्यक्रम में शामिल लोगों का काफिला स्थानीय दुर्गा मंदिर साहरघाट से शुरू हो कई गाँवों का भ्रमण करते हुए एन एच 57 पर सरदार चौक तक पहुँच कर लोगों को नियमित सफाई करने के लिए जागरूक किया| स्वच्छ भारत, स्वस्थ भारत, शिक्षित भारत निर्माण का स्लोगन लिखे पोस्टरों व झरुओं को लेकर बच्चों ने नारों के माध्यम से लोगों के बीच सफाई का सन्देश बाँटा | इस दौरान बाजार के व्यवसायिओं ने भी इस अभियान में सामिल हो लोगों का साथ देते हुए सफाई की तथा सभी ने बाजार से ले कर गावं तक स्वच्छ रखने का संकल्प लिया |